
DR.30.10.2008 59 
 
 
Gratuities  And Other Grants) Regulations 1975, dengan izin.  Di bawah undang-undang ini, 
beliau hanya layak diberi ganjaran tamat khidmat pada kadar 10% daripada gaji bulan akhir 
perkhidmatan yang diakui.  Di mana pada ketika itu, beliau telah mendapat ganjaran 
sebanyak RM8,332.50.   

Walau bagaimanapun, di atas keprihatinan kerajaan berdasarkan kepada 
perkhidmatan tentera keseluruhannya, kerajaan telah meminda peraturan berkaitan dengan 
pembayaran pencen, ganjaran dan faedah-faedah lain.   

Mengikut Peraturan Angkatan Tetap (Pencen, Ganjaran dan Faedah-faedah Lain) 
1982, Peraturan 27(1) telah memberi Pegawai-pegawai Tauliah Jangka Pendek yang 
dahulunya tidak layak diberi pencen perkhidmatan dipertimbangkan untuk menerima 
pencen, dengan syarat mereka: 

(i) telah genap tidak kurang dari 10 tahun perkhidmatan dan diakui 
sebagai pegawai Tauliah Jangka Pendek; 

(ii) telah mencapai umur persaraan paksa yang sesuai pada 
pangkatnya iaitu bagi Kapten pada usia 45 tahun; dan 

(iii) umur persaraan paksa ini mestilah jatuh pada atau selepas 1 
Julai 1980.  

Mengikut rekod perkhidmatan Kapten (B) Mutthiah Singh, telah memenuhi syarat 
(i) dan (ii) seperti tersebut di atas.  Akan tetapi, tarikh tamat tempoh perkhidmatan beliau 
berasaskan kepada umur persaraan paksa seperti yang dinyatakan pada syarat (iii) jatuh 
pada 12 Jun 1978, iaitu tarikh sebelum 1 Julai 1980.  

Oleh sebab itu, berdasarkan syarat (iii) tadi, maka hasrat Kapten (B) Mutthiah 
Singh untuk mendapatkan pencen, tidak layak dipertimbangkan.  Walau bagaimanapun, 
pihak kementerian boleh membantu dari aspek-aspek kebajikan.  Seperti contoh, sebagai 
veteran ATM, beliau layak memohon bantuan dari Jabatan Hal Ehwal Veteran jika beliau 
memenuhi syarat-syarat bantuan yang ditetapkan.  Oleh itu, beliau bolehlah berhubung 
dengan Jabatan Hal Ehwal Veteran Angkatan Tentera Malaysia pada bila-bila masa.  

 
[Tuan Yang di-Pertua mempengerusikan Mesyuarat] 
 
Dato’ Haji Tajuddin Abdul Rahman [Pasir Salak]:  [Bangun]  

Datuk Wira Abu Seman Yusop:  Isu selanjutnya yang ingin saya sentuh adalah 
berkaitan dengan Program Latihan Khidmat Negara. Sehubungan dengan ini Yang 
Berhormat Ketua Pembangkang telah mendakwa seolah-olah salah laku... 

Tuan Yang di-Pertua:  Sebelum itu Yang Berhormat, Yang Berhormat Pasir Salak 
berdiri untuk ingin mencelah. 

Datuk Wira Abu Seman Yusop:  Bagi saya habiskan ini dahulu. 

Dato’ Haji Tajuddin Abdul Rahman [Pasir Salak]:  Berkenaan tadi. Tuan Yang 
di-Pertua, terima kasih dan terima kasih Yang Berhormat Timbalan Menteri.  Menyentuh 
soal kebajikan tentera-tentera kita yang telah bersara sama ada pegawai ataupun bukan 
pegawai, saya ingin mendapat penjelasan daripada Yang Berhormat Menteri, apakah 
program, skim atau rancangan yang dilaksanakan oleh kerajaan untuk membantu mereka 
atau kumpulan ini sebab maklum balas yang saya terima, banyak sungguh bekas-bekas 
tentera begitu terbiar dan tidak puas hati dengan keadaan mereka setelah bersara.   

Di kawasan saya ada Persatuan Bekas Tentera.  Beratus-ratus orang di dalam 
satu kawasan, di seluruh Malaysia beratus-ratus ribu.  Keadaan ekonomi mereka sungguh 
menyedihkan, menyedihkan sekali.  Kenapa pihak kerajaan membiarkan keadaan ini 
berlaku?  Saya mintalah kepada Yang Berhormat Timbalan Menteri, fikirkanlah bagaimana 
hendak membantu mereka ini yang telah berkhidmat kepada kita, kepada negara.  Menjaga 
keselamatan negara.  Sepatutnya mereka ini diberikan keutamaan daripada kelompok-
kelompok yang lain. 
■1540 



Gratuities And Other Grants) Regulations 1975, dengan izin. Di bawah undang-undang ini, beliau hanya layak diberi ganjaran tamat khidmat pada kadar 10% daripada gaji bulan akhir perkhidmatan yang diakui. Di mana pada ketika itu, beliau telah mendapat ganjaran sebanyak RM8,332.50. Walau bagaimanapun, di atas keprihatinan kerajaan berdasarkan kepada perkhidmatan tentera keseluruhannya, kerajaan telah meminda peraturan berkaitan dengan pembayaran pencen, ganjaran dan faedah-faedah lain. Mengikut Peraturan Angkatan Tetap (Pencen, Ganjaran dan Faedah-faedah Lain) 1982, Peraturan 27(1) telah memberi Pegawai-pegawai Tauliah Jangka Pendek yang dahulunya tidak layak diberi pencen perkhidmatan dipertimbangkan untuk menerima pencen, dengan syarat mereka: (i) telah genap tidak kurang dari 10 tahun perkhidmatan dan diakui sebagai pegawai Tauliah Jangka Pendek; (ii) telah mencapai umur persaraan paksa yang sesuai pada pangkatnya iaitu bagi Kapten pada usia 45 tahun; dan (iii) umur persaraan paksa ini mestilah jatuh pada atau selepas 1 Julai 1980. Mengikut rekod perkhidmatan Kapten (B) Mutthiah Singh, telah memenuhi syarat (i) dan (ii) seperti tersebut di atas. Akan tetapi, tarikh tamat tempoh perkhidmatan beliau berasaskan kepada umur persaraan paksa seperti yang dinyatakan pada syarat (iii) jatuh pada 12 Jun 1978, iaitu tarikh sebelum 1 Julai 1980. Oleh sebab itu, berdasarkan syarat (iii) tadi, maka hasrat Kapten (B) Mutthiah Singh untuk mendapatkan pencen, tidak layak dipertimbangkan. Walau bagaimanapun, pihak kementerian boleh membantu dari aspek-aspek kebajikan. Seperti contoh, sebagai veteran ATM, beliau layak memohon bantuan dari Jabatan Hal Ehwal Veteran jika beliau memenuhi syarat-syarat bantuan yang ditetapkan. Oleh itu, beliau bolehlah berhubung dengan Jabatan Hal Ehwal Veteran Angkatan Tentera Malaysia pada bila-bila masa. [Tuan Yang di-Pertua mempengerusikan Mesyuarat]. Dato' Haji Tajuddin Abdul Rahman [Pasir Salak]: [Bangun] Datuk Wira Abu Seman Yusop: Isu selanjutnya yang ingin saya sentuh adalah berkaitan dengan Program Latihan Khidmat Negara. Sehubungan dengan ini Yang Berhormat Ketua Pembangkang telah mendakwa seolah-olah salah laku... Tuan Yang di-Pertua: Sebelum itu Yang Berhormat, Yang Berhormat Pasir Salak berdiri untuk ingin mencelah. Datuk Wira Abu Seman Yusop: Bagi saya habiskan ini dahulu. Dato' Haji Tajuddin Abdul Rahman [Pasir Salak]: Berkenaan tadi. Tuan Yang di-Pertua, terima kasih dan terima kasih Yang Berhormat Timbalan Menteri. Menyentuh soal kebajikan tentera-tentera kita yang telah bersara sama ada pegawai ataupun bukan pegawai, saya ingin mendapat penjelasan daripada Yang Berhormat Menteri, apakah program, skim atau rancangan yang dilaksanakan oleh kerajaan untuk membantu mereka atau kumpulan ini sebab maklum balas yang saya terima, banyak sungguh bekas-bekas tentera begitu terbiar dan tidak puas hati dengan keadaan mereka setelah bersara. Di kawasan saya ada Persatuan Bekas Tentera. Beratus-ratus orang di dalam satu kawasan, di seluruh Malaysia beratus-ratus ribu. Keadaan ekonomi mereka sungguh menyedihkan, menyedihkan sekali. Kenapa pihak kerajaan membiarkan keadaan ini berlaku? Saya mintalah kepada Yang Berhormat Timbalan Menteri, fikirkanlah bagaimana hendak membantu mereka ini yang telah berkhidmat kepada kita, kepada negara. Menjaga keselamatan negara. Sepatutnya mereka ini diberikan keutamaan daripada kelompok- kelompok yang lain. #1540.